Diari Oficial de la Generalitat Valenciana


Sumari del DOGV 7257, del 17-04-2014 (2014/3528)

RESOLUCIÓ de 16 d'abril de 2014, de la Conselleria d'Educació, Cultura i Esport, per la qual es modifica parcialment la Resolució de 14 de febrer de 2014, que modifica el catàleg d'unitats, els llocs de treball docent, la denominació i altres aspectes de determinats centres docents públics d'Educació Infantil, Educació Primària, Educació Infantil i Primària i educació especial, de titularitat de la Generalitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7257

Data del DOGV
:   17-04-2014

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2014/3528


Data del document
:   16-04-2014

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

RESOLUCIÓ de 16 d'abril de 2014, de la Conselleria d'Educació, Cultura i Esport, per la qual es modifica parcialment la Resolució de 14 de febrer de 2014, que modifica el catàleg d'unitats, els llocs de treball docent, la denominació i altres aspectes de determinats centres docents públics d'Educació Infantil, Educació Primària, Educació Infantil i Primària i educació especial, de titularitat de la Generalitat. [2014/3528]  
El Decret 233/1997, de 2 de setembre (DOGV de 08.09.1997), del Govern Valencià, va aprovar el vigent Reglament Orgànic i Funcional de les escoles d'Educació Infantil i dels col·legis d'Educació Primària. De conformitat amb el que establix l'article primer, la Conselleria de Cultura, Educació i Ciència pot crear o suprimir unitats, així com modificar la xarxa de centres existents, en funció de la planificació de les ensenyances. De la mateixa manera, i d'acord amb el que establix l'article quart, pot modificar la denominació específica dels centres.  
  
Per mitjà de l'Orde 12/2013 de 14 de març (DOCV 21.03.2013), de la Conselleria d'Educació, Cultura i Esport, es van establir els criteris per a la determinació de les relacions de llocs de treball i es van publicar les plantilles tipus de les escoles infantils (2n cicle) i col·legis públics d'Educació Primària, col·legis públics d'Educació Infantil i Primària i centres d'educació especial de titularitat de la Generalitat.  
  
Per Resolució de 2 d'abril de 2013, de la Conselleria d'Educació, Cultura i Esport (DOCV 05.04.2013 i modificada en el DOCV 02.07.2013), es va publicar l'última actualització del catàleg, dels llocs de treball docent i la denominació dels centres docents públics d'Educació Infantil, Educació Primària, Educació Infantil i Primària i educació especial, i en l'apartat quint establix que els seus efectes s'entendran referits a partir del començament del curs escolar 2013-2014.  
  
Per al curs 2014-2015, tenint en compte les previsions d'escolarització de l'alumnat dels esmentats nivells d'ensenyança ?dins del marc de la planificació educativa?, l'actualització de l'oferta de programes lingüístics i l'estimació de distintes sol·licituds relacionades amb canvis de denominació de centres existents, havent-se aplicat el procediment establit, s'exigix la introducció de variacions respecte del catàleg publicat per Resolució de 2 d'abril de 2013 (modificada per Resolució de 28.06.2013). Motiu pel qual, per la Resolució de 14 de febrer de 2014, es va modificar el catàleg d'unitats, els llocs de treball docent, la denominació i altres aspectes de determinats centres docents públics d'Educació Infantil, Educació Primària, Educació Infantil i Primària i educació especial de titularitat de la Generalitat.  
  
Atés que s'han detectat errors en l'annex i s'han produït estimacions de necessitats d'atenció docent ineludibles, s'ha revisat l'expedient i es considera obligatori introduir certes modificacions en l'annex de la Resolució de 14 de febrer de 2014.  
Vistos els expedients i analitzades les propostes efectuades per les direccions territorials d'Educació, Cultura i Esport d'Alacant, Castelló i València, i acreditat que s'han realitzat els tràmits de conformitat amb el que establixen les disposicions legals vigents.  
Vista la proposta de la Direcció General de Centres i Personal Docent, de data 2 d'abril de 2014, i de conformitat amb esta.  
Fent ús de les atribucions que em conferix l'article 28 de la Llei 5/1983, de 30 de desembre, del Consell, resolc:  
  
Primer  
Modificar parcialment l'annex de la Resolució de 14 de febrer de 2014, de la Conselleria d'Educació, Cultura i Esport, per la qual es va modificar el catàleg d'unitats, els llocs de treball docent, la denominació i altres aspectes de determinats centres docents públics d'Educació Infantil, Educació Primària, Educació Infantil i Primària i educació especial de titularitat de la Generalitat, de la manera següent:  
  
Els catàlegs d'unitats i/o llocs de treball docent, així com la denominació i altres aspectes dels centres que, apareixen en l'annex de la Resolució de 14 de febrer de 2014, figuren en l'annex I d'esta resolució, queden modificats de conformitat amb el que s'especifica en este annex.  
  
Els catàlegs d'unitats i/o llocs de treball docent, així com la denominació i altres aspectes dels centres que, no apareixen en l'annex de la Resolució de 14 de febrer de 2014, figuren en l'annex II de la present resolució, s'hauran de considerar inclosos en aquell i queden modificats en la manera que este annex especifica.  
  
Segon  
Esta resolució produirà efectes a partir de l'inici del curs escolar 2014-2015.  
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra esta resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
  
- El recurs de reposició s'haurà d'interposar davant de la consellera d'Educació, Cultura i Esport en el termini d'un mes a comptar de l'endemà de ser publicada.  
- El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de ser publicada.  
  
València, 16 d'abril de 2014.- La consellera d'Educació, Cultura i Esport: María José Catalá Verdet.